पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. हैबोवाल के न्यू टैगोर नगर इलाके में इंश्योरेंस की पेमेंट देने का झांसा देकर दो नौसरबाज लाखों के जेवर उड़ा ले गए। वारदात के समय घर में बूढ़ी महिला और उनका छोटा पोता था। घटना का पता तब चला, जब गुरुद्वारा माथा टेकने गई उनकी बहू और पोती घर वापस लौटी। सूचना मिलने पर पहुंची चौकी जगत पुरी पुलिस ने घटना स्थल का जायजा लेने के बाद जांच शुरू कर दी है। दलजीत सिंह ने पुलिस को बताया कि शनिवार शाम 7.३० बजे उनकी पत्नी गुरप्रीत कौर बेटी किरन के साथ गुरुद्वारा साहिब में माथा टेकने गई थी। उस समय उनकी माता महिंदर कौर और बेटा मनप्रीत घर में अकेले थे।
कुछ ही देर बाद वहां पहुंचे एक आदमी ने उनकी मां को बताया कि वह इंश्योरेंस कंपनी से आया है। दलजीत सिंह की एक 11 हजार की पेमेंट है। उनका मोबाइल नंबर दे दो। उस समय लाइट चली गई थी। लिहाजा पानी पिलाने और नंबर देने के लिए उनकी मां उसे ड्राइंग रूम में ले आई। वह पानी लेने किचन में गई, उसी दौरान नौसरबाज का दूसरा साथी दलजीत सिंह के बेडरूम में जा घुसा और अलमारी में रखी सोने की 6 रिंग, 3 चेन, 2 कड़े, कान का सेट और 50 हजार रुपये उड़ा लिए। मोहल्ले के लोगों का कहना है कि दोनों बदमाश सफेद रंग की एक्टिवा से भागे। सामने मकान में लगे सीसीटीवी कैमरे में दोनों नौसरबाज कैद हो गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn